text: Украинската делегация е пристигнала на границата за преговори с Русия
  Автор: Екип Ruse24.bg 12:35 / 28.02.2022 Коментари (0) 275
  Украинската делегация пристигна в района на беларуско-украинската граница, за да участва в преговорите с представители на Руската федерация. Според пресслужбата на кабинета на президента в делегацията са председателят на фракцията "Слуга на народа" Давид Арахамия, министърът на отбраната на Украйна Олексий Резников, съветникът на ръководителя на кабинета на президента на Украйна Михайло Подоляк и други.
  Отбелязва се, че ключовият въпрос на преговорите е незабавното прекратяване на огъня и изтеглянето на руските войски от територията на Украйна. Припомняме, че днес може да се проведат първите преговори със страната-агресор след началото на пълномащабната война срещу Украйна.
  Мястото е близо до река Припят на украинско-беларуската граница. По-рано Давид Арахамия, който е част от украинската делегация, заяви, че те ще се проведат днес, за да се изслушат предложения.